

**Retningslinjer treningsavgift Steinkjer Friidrettsklubb** 29.04.2019

Aktive utøvere i Steinkjer friidrettsklubb betaler treningsavgift. Treningsavgiften skal dekke utgifter klubben har til treninger og konkurranser, blant annet startkontingenter, trenerhonorar, leie av anlegg (Steinkjerhallen og utendørsanlegget på Guldbergaunet), og andre utgifter i forbindelse med konkurranser.

Steinkjer Friidrettsklubb sender lenke for innbetaling eller faktura til utøveren.

1. **Utøvere som deltar fast (1-2 ganger i uka) på klubbtreninger i Steinkjerhallen og på Guldbergaunet og som deltar på mange stevner og stafetter**

**For disse er treningsavgiften slik:**

**Vinterhalvåret**

10-12 år, en fellestrening per uke, 600 kr

Fra 13 år, to fellestreninger per uke, 1200 kr

**Sommerhalvåret**

6-10 år, en fellestrening per uke, 400 kr

11-12 år, to fellestreninger per uke, 500 kr

Fra 13 år, to fellestreninger per uke, 1000 kr

1. **Utøvere som deltar på treninger i klubben i vår- og sommerhalvåret og som bare vil delta på**

**1-2 stevner, for eksempel KM terrengløp og 1-2 stafetter**

Treningsavgift: 200 kr per kalenderår

1. **Aktive utøvere som bor utenbys**

Steinkjer Friidrettsklubb har en del aktive utøvere som bor utenfor Steinkjer, og klubben ønsker å legge til rette slik at også denne gruppen kan trene og konkurrere for klubben. Mange i denne gruppen deltar på fellestreninger i Trondheim.

Treningsavgiften følger kalenderåret: 1200 kr

1. **Utøvere som er medlemmer i andre klubber**
* Utøvere som ukentlig deltar på klubbens fellestreninger, betaler full treningsavgift.

Dette gjelder eksempelvis utøvere som er elever på idrettsfag/friidrett eller landslinje friidrett på Steinkjer videregående skole.

* Utøvere som benytter seg av klubbens trenere og treningstid: Styret fastsetter størrelsen på treningsavgiften.
1. **RaceRunning**

Utøvere innen RaceRunning betaler ikke treningsavgift, de betaler kun medlemskontingent. Prosjektmidler dekker diverse utgifter til trening og konkurranser.

**Medlemskontingent**

Medlemskapet følger kalenderåret fra 1. januar til 31. desember.

Medlemskontingenten er på 200 kr per år.

Alle som er med på organisert trening i regi klubben, og alle som ønsker å representere klubben på ulike stevner og løp, MÅ være medlem.

**Slik melder du deg inn:**

Send e-post med navn, fødselsdato, e-postadresse, postadresse og telefonnummer til klubben på

e-post steinkjerfik@gmail.com eller liv.karin.o.flak@ntebb.no

For medlemmer under 18 år trenger vi også navn, e-post og telefonnummer til foresatte.

Du vil få tilsendt lenke for innbetaling fra klubben på e-postadressen du har oppgitt.

Retningslinjene for treningsavgift er vedtatt av styret 29.04.2019